### Beslutningstema

Der træffes beslutning om igangsættelse af arbejdet med et nyt plangrundlag for et seniorboligprojekt med 31 almene boliger og et fælleshus i Bredebro.

### Historik

Projektgruppen Bredebro seniorfællesskab, der består af en række lokale lokale borgere, har i en periode arbejdet for at etablere et seniorboligprojekt
i Bredebro. I maj 2022 henvendte gruppen sig til Tønder kommune om opførelse af et seniorboligprojekt med 31 almene boliger med et fælleshus. Der har efterfølgende været en proces, hvor forskellige placeringer har været drøftet.

### Sagsfremstilling

I august 2023 holdt Tønder Kommune, Bredebro Udviklingsråd og projektgruppen et møde, hvor projektgruppen og Udviklingsrådet opnåede enighed om, at matrikel 982 nord for [adresse] er den ønskede placering. Efterfølgende sendte Projektgruppen for Projektgruppe Bredebro seniorfællesskab og Bredebro Udviklingsråd en fælleserklæring til Tønder Kommune om, at den bedste placering for et Seniorbofællesskab i Bredebro vil være på den af kommunen ejede grund matrikel 982, Bredebro, Brede. Med projektet ønskes gennemført et seniorboligprojekt med 31 almene boliger og et fælleshus.

Tønder Kommune har jf. Malene Thorsen et ønske om at styrke boligudviklingen i Tønder Kommune. Dette bl.a. ved at tilvejebringe et variereret udbud af private og almene lejeboliger og gerne med en fortætning af byen for øje. [adresse] for Tønder Kommune fra 2022 er kommunens redskab til at prioritere og evt. fremskynde den udvikling, Tønder Kommune ønsker på bl.a. lejeboligområdet. Strategien peger konkret på matrikel 982 som et område, hvor der kan bygges boliger. Tønder Kommune og udviklingsrådet har opfordret projektgruppen til optage dialog med de omkringliggende beboere og arbejde for en mulig kommende planlægning for projektet.

Der foreligger en lokalplan for området, men der skal udarbejdes en ny, da ikke hele projektet kan indeholdes i den nuværende lokalplan. Den ny lokalplan vil omfatte det område, som seniorboligprojektet vil omfatte, hvilket vil tage ca. 12 måneder. Lokalplanen skal udfærdiges af projektgruppen. Efter lokalplanprocessen skal der være en politisk proces om skema Kenneth Bruun

### Økonomi

Et tilsagn til at igangsætte det videre planarbejde og for overdragelse af grunden til opførelse af almene boliger på området betyder, at der skal udarbejdes et skema A til politisk behandling. Kommunen skal da give et grundkapitallån på ca. 10 %. Derudover påtager kommunen sig at yde kommunegaranti for den del af lånet, som ligger ud over 60 % af ejendommens værdi. Et skema A, kan først behandles når plangrundlaget er på plads.

### Lovgrundlag

Almen boligloven. Lov nr 1877 af 27/09/2021

### Fagchefen for Plan og Udvikling indstiller,

|  |  |
| --- | --- |
| at | det videre arbejde med projektet igangsættes - herunder igangsætning af et nyt plangrundlag for et seniorboligprojekt i Bredebro. |

### Beslutning

Indstillingen godkendt.